

**ΕΡΩΤΗΜΑΤΟΛΟΓΙΟ   
ΣΤΑΘΕΡΕΣ ΕΠΙΚΟΙΝΩΝΙΕΣ (03)**

**Οδηγίες συμπλήρωσης**

Έκδοση 1.0

Ιούλιος 2015

Περιεχόμενα

[Εισαγωγή 3](#_Toc424822943)

[Υπόχρεοι προς συμπλήρωση: 3](#_Toc424822944)

[Χρονοδιάγραμμα 3](#_Toc424822945)

[Συνδέσεις σταθερής 4](#_Toc424822946)

[Περιεχόμενα 4](#_Toc424822947)

[Ορισμοί και διευκρινίσεις 4](#_Toc424822948)

[Οδηγίες συμπλήρωσης 5](#_Toc424822949)

[Γενικά 5](#_Toc424822950)

[Α. Γραμμές πρόσβασης 5](#_Toc424822951)

[Β. Γραμμές λιανικής 6](#_Toc424822952)

[Γ. Γραμμές χονδρικής ΟΤΕ για Προεπιλογή Φορέα και ΧΕΓ 7](#_Toc424822953)

[Έσοδα & κίνηση υπηρεσιών σταθερής 8](#_Toc424822954)

[Περιεχόμενα 8](#_Toc424822955)

[Ορισμοί και διευκρινίσεις 8](#_Toc424822956)

[Οδηγίες συμπλήρωσης 9](#_Toc424822957)

[Γενικά 9](#_Toc424822958)

[Α. Λιανικά έσοδα 9](#_Toc424822959)

[Β. Λιανική εξερχόμενη κίνηση 14](#_Toc424822960)

[Γ. Εξυπηρέτηση service providers- μεταπωλητών 16](#_Toc424822961)

# Εισαγωγή

Αναφέρεται στο ερωτηματολόγιο:

**03 Σταθερές επικοινωνίες**

Αυτό απαρτίζεται από δύο ενότητες:

* Η πρώτη ενότητα «Συνδέσεις σταθερής» αποτελεί σύνθεση των ενοτήτων: Β, Γ.1 και Γ.2 του Market Report. Αποσκοπεί στη συλλογή στοιχείων σχετικά με τις γραμμές πρόσβασης και τις λιανικές συνδέσεις σε σταθερή θέση για την παροχή υπηρεσιών τηλεφωνίας και διαδικτύου.
* Η δεύτερη ενότητα «Έσοδα & κίνηση υπηρεσιών σταθερής» αποτελεί σύνθεση των ενοτήτων: Γ.4, Γ.5-Γ.6, Γ.7 και Γ.0 του Market Report. Αποσκοπεί στη συλλογή στοιχείων (έσοδα, κίνηση, μεταπωλητές) σχετικά με την παροχή λιανικών υπηρεσιών τηλεφωνίας & διαδικτύου σε σταθερή θέση.

## Υπόχρεοι προς συμπλήρωση:

Όλοι οι πάροχοι οι οποίοι:

(α) έχουν ετήσιο, συνολικό κύκλο εργασιών από αδειοδοτημένες υπηρεσίες που υπερβαίνει τις €150,000

(β) δραστηριοποιούνται στην παροχή λιανικών υπηρεσιών τηλεφωνίας και διαδικτύου σε σταθερή θέση, είτε μέσω ιδιοκτήτων δικτύων είτε βασιζόμενοι σε προϊόντα χονδρικής άλλων παρόχων.

## Χρονοδιάγραμμα

Υποβάλλεται 2 φορές το χρόνο (**καταληκτική προθεσμία η τελευταία εργάσιμη του μήνα**):

|  |  |
| --- | --- |
| Σεπτέμβριος | Υποβολή για το Α εξάμηνο του έτους.   * Συμπληρώνονται και τα δύο φύλλα του ερωτηματολογίου με στοιχεία του Α εξαμήνου. |
| Μάρτιος  (επομένου έτους): | Υποβολή για το Β εξάμηνο του έτους.   * Συμπληρώνονται και τα δύο φύλλα του ερωτηματολογίου με στοιχεία του Β εξαμήνου. |

# Συνδέσεις σταθερής

## Περιεχόμενα

Το ερωτηματολόγιο αποσκοπεί στην συλλογή από όλους τους παρόχους δικτύων ή/και υπηρεσιών τηλεφωνίας, διαδικτύου και περιεχομένου σε σταθερή θέση

* των ιδιόκτητων γραμμών πρόσβασης σε σταθερή θέση, με βάση το φυσικό μέσο και ανεξάρτητα από τις παρεχόμενες υπηρεσίες
* των λιανικών συνδέσεων σε σταθερή θέση για την παροχή υπηρεσιών τηλεφωνίας, διαδικτύου, συνδρομητικής τηλεόρασης και Video On Demand. Σε επίπεδο λιανικής ζητείται από τον κάθε πάροχο και ο αριθμός των εγγεγραμμένων (μέσω του συγκεκριμένου παρόχου) γραμμών Επιλογής Φορέα και Προεπιλογής Φορέα, με ή χωρίς Χονδρική Εκμίσθωση Γραμμής (ΧΕΓ).

Επιπλέον, ζητείται μόνο από τον ΟΤΕ σε επίπεδο χονδρικής, ο αριθμός των ενεργοποιημένων γραμμών του για Προεπιλογή Φορέα, με και χωρίς ΧΕΓ (ανά πάροχο).

## Ορισμοί και διευκρινίσεις

1. Λιανική και χονδρική αγορά:

Η ‘λιανική αγορά’ αφορά υπηρεσίες που παρέχονται σε τελικούς χρήστες (ιδιώτες και επιχειρήσεις) ενώ η ‘αγορά χονδρικής’ υπηρεσίες που πωλούνται και αγοράζονται από παρόχους ηλεκτρονικών επικοινωνιών, ώστε αυτοί στη συνέχεια να παρέχουν υπηρεσίες σε τελικούς χρήστες.

1. Κύριες τηλεφωνικές συνδέσεις:

Τηλεφωνικές γραμμές που συνδέουν την τερματική συσκευή του συνδρομητή με το δημόσιο τηλεφωνικό δίκτυο και οι οποίες συνδέονται σε μια δεσμευμένη θύρα στον κόμβο πρόσβασης/τοπικό κέντρο. Γραμμές POTS που παρέχουν επιπλέον κανάλια φωνής (δηλ. γραμμές POTS που παρέχουν π.χ. ένα, δύο κανάλια VoIP) θα πρέπει να προσμετρηθούν εδώ.

1. Γραμμή ISDN Βασικής πρόσβασης (BRA- Basic Rate):

Ως τέτοια εκλαμβάνεται η σύνδεση που διαθέτει 2 κανάλια Β για μεταφορά δεδομένων και φωνής των 64 Kbit/s και ένα κανάλι σηματοδοσίας D των 16 Kbit/s. Να δοθεί ο αριθμός των συνδέσεων και όχι ο αριθμός των καναλιών.

1. Γραμμή ISDN Πρωτεύουσας Πρόσβασης (PRA- Primary Rate):

Ως τέτοια εκλαμβάνεται η σύνδεση που διαθέτει 30 κανάλια B για μεταφορά δεδομένων και φωνής των 64 Kbit/s και ένα κανάλι σηματοδοσίας D των 64 Kbit/s. Να δοθεί ο αριθμός των συνδέσεων και όχι ο αριθμός των καναλιών.

1. Γραμμή για την παροχή Managed VoIP καναλιών:

Ορίζεται η γραμμή που παρέχει πρόσβαση σε υπηρεσίες φωνητικής τηλεφωνίας και κάνει χρήση τεχνολογίας IP για τη συλλογή κλήσεων, επιπλέον δε τόσο η γραμμή πρόσβασης όσο και οι υπηρεσίες τηλεφωνίας παρέχονται ή ελέγχονται από τον ίδιο πάροχο δικτύου. Οι γραμμές Managed VoIP μπορεί να υποστηρίζουν ένα ή περισσότερα κανάλια, όπου ως 'κανάλια' νοούνται οι δημόσιες τηλεφωνικές συνδιαλέξεις που μπορούν να διεξαχθούν ταυτόχρονα με συνδρομητές του σταθερού δημοσίου τηλεφωνικού δικτύου.

1. Επιλογή Φορέα:

η δυνατότητα που παρέχεται στους συνδρομητές του ΟΤΕ να επιλέγουν κατά περίπτωση και με την πληκτρολόγηση ειδικού χαρακτηριστικού προθέματος, διαφορετικό φορέα για την διεκπεραίωση τηλεφωνικών κλήσεων

1. Προεπιλογή Φορέα:

η δυνατότητα που παρέχεται στους συνδρομητές του ΟΤΕ να επιλέγουν σε πάγια βάση ότι μία ή περισσότερες κατηγορίες τηλεφωνικών κλήσεων θα διεκπεραιώνονται από άλλο φορέα στη βάση ειδικής προς τούτο συμφωνίας με το φορέα αυτόν, χωρίς να απαιτείται για το σκοπό αυτό η πληκτρολόγηση ειδικού χαρακτηριστικού προθέματος ή κωδικού.

1. Χονδρική εκμίσθωση γραμμής (ΧΕΓ):

η εν λόγω υπηρεσία συνίσταται στη δυνατότητα ενός παρόχου να μισθώνει από τον ΟΤΕ τη γραμμή του τελικού χρήστη υπό όρους χονδρικής, προκειμένου να μεταπωλεί ο ίδιος τη σύνδεση/πρόσβαση στον τελικό χρήστη. Η υπηρεσία ΧΕΓ αφορά την πρόσβαση στο δημόσιο τηλεφωνικό δίκτυο σε σταθερή θέση μέσω γραμμών πρόσβασης PSTΝ, ISDN-BRA.

## Οδηγίες συμπλήρωσης

### Γενικά

* Όλες οι ζητούμενες συνδέσεις αφορούν σε συνδέσεις **σε λειτουργία** στο τέλος της περιόδου αναφοράς.

### Α. Γραμμές πρόσβασης

* Σε αντιδιαστολή με το παλιό αντίστοιχο ερωτηματολόγιο, δεν ζητούνται πλέον οι γραμμές πρόσβασης μέσω υποδομής άλλου φορέα (μισθωμένης υποδομής). Οι γραμμές LLU (full και shared) και ΧΕΓ θα πρέπει να συμπεριληφθούν μόνο από τον ΟΤΕ
* Οι γραμμές VDSL πρέπει να συμπεριληφθούν στην ερώτηση Α.1.1 (γραμμές χαλκού) και όχι στην ερώτηση Α.1.2 (οπτική ίνα).

### Β. Γραμμές λιανικής

**Β.1: Για την παροχή υπηρεσιών πρόσβασης και κλήσεων τηλεφωνίας**

* Θα πρέπει να αναφερθούν όλες οι λιανικές γραμμές πρόσβασης τηλεφωνίας του παρόχου, μέσω ιδίας και μισθωμένης υποδομής, και ανεξαρτήτως από την χρησιμοποιούμενη φυσική υποδομή (χαλκός, οπτική ίνα, FWA, μισθωμένες γραμμές κ.λπ.).
* Θα πρέπει να αναφερθούν όλες οι λιανικές γραμμές πρόσβασης τηλεφωνίας του παρόχου, ανεξαρτήτως αν χρησιμοποιούνται και για την παροχή άλλων υπηρεσιών (από τον ίδιο ή άλλο πάροχο), πχ υπηρεσιών διαδικτύου.
* Οι γραμμές ΧΕΓ θα πρέπει να αναφερθούν από τους εναλλακτικούς παρόχους και όχι από τον ΟΤΕ.
* Οι γραμμές Shared LLU θα πρέπει να αναφερθούν από τον ΟΤΕ.
* **Ερωτήσεις Β.1.5-Β.1.9:** Οι αριθμοί που θα καταχωρηθούν δεν πρέπει να αφορούν κανάλια (πουθενά στο ερωτηματολόγιο δεν ζητείται η καταχώρηση καναλιών) αλλά γραμμές, πχ τις γραμμές ΑΠΤΒ που χρησιμοποιούνται για την παροχή VoIP καναλιών.

**Β.2. Για την αποκλειστική παροχή υπηρεσιών κλήσεων τηλεφωνίας**

* Η ενότητα αφορά μόνο τους εναλλακτικούς παρόχους.
* Η υποενότητα αφορά τις **εγγεγραμμένες στο τέλος της περιόδου αναφοράς ενεργές γραμμές** κάθε παρόχου για Επιλογή, Προεπιλογή Φορέα και Χονδρική Εκμίσθωση Γραμμής (εφόσον υφίστανται). **Ενεργές θεωρούνται οι γραμμές που έχουν αποφέρει έσοδο κατά το τελευταίο τρίμηνο της περιόδου αναφοράς.**
* **Ερώτηση Β.2.1.:** Υπολογίζει αυτόματα το σύνολο των ενεργών γραμμών μέσω επιλογής και προεπιλογής φορέα (δηλ. των ενεργών γραμμών των έμμεσα συνδεδεμένων συνδρομητών της εταιρείας).
* **Ερωτήσεις Β.2.2 και Β.2.3 (=Β.2.4+Β.2.5):** Μεταξύ των απαντήσεων στις Β.2.2 και Β.2.3 δεν πρέπει να υπάρχει αλληλοκάλυψη (δηλ. δεν επιτρέπονται οι διπλοκαταχωρήσεις).
* **Ερώτηση Β.2.2.:** Εδώ ζητούνται οι εγγεγραμμένες στο τέλος της περιόδου αναφοράς **ενεργές** γραμμές μέσω επιλογής φορέα, οι οποίες γραμμές δεν είναι εγγεγραμμένες και για προεπιλογή φορέα.
* **Ερώτηση Β.2.3**.: Υπολογίζει αυτόματα τις εγγεγραμμένες στο τέλος της περιόδου αναφοράς ενεργές γραμμές μέσω προεπιλογής φορέα, ανεξάρτητα από το αν οι εν λόγω γραμμές μπορούν να ενεργοποιηθούν και για επιλογή φορέα. Πρόκειται για το άθροισμα των απαντήσεων στις ερωτήσεις Β.2.4 και Β.2.5. Ως εκ τούτου, η Β.2.3 συμπεριλαμβάνει και τις γραμμές προεπιλογής που ήταν επιπρόσθετα ενεργοποιημένες και για Χονδρική Εκμίσθωση Γραμμής.
* **Ερώτηση Β.2.4.** Εδώ ζητούνται οι εγγεγραμμένες στο τέλος της περιόδου αναφοράς ενεργές γραμμές μέσω προεπιλογής φορέα, οι οποίες στο τέλος της περιόδου αναφοράς ήταν επιπρόσθετα ενεργοποιημένες και για Χονδρική Εκμίσθωση Γραμμής.
* **Ερώτηση Β.2.5.** Εδώ ζητούνται οι εγγεγραμμένες στο τέλος της περιόδου αναφοράς ενεργές γραμμές μέσω προεπιλογής φορέα, οι οποίες στο τέλος της περιόδου αναφοράς δεν ήταν ενεργοποιημένες για Χονδρική Εκμίσθωση Γραμμής.

**Β.3. Για την παροχή υπηρεσιών διαδικτύου**

* Θα πρέπει να αναφερθούν όλες οι λιανικές συνδέσεις του παρόχου για την παροχή υπηρεσιών πρόσβασης στο διαδίκτυο μέσω ιδίας και μισθωμένης υποδομής. Οι συνδέσεις ζητούνται διαχωρισμένες ανάλογα με το αν αφορούν σε μη ευρυζωνικές ή σε ευρυζωνικές συνδέσεις. Επιπλέον, όσον αφορά την φυσική υποδομή, ζητείται ο διαχωρισμός μέσω επίγειου δικτύου (χαλκός, οπτική ίνα, FWA, κ.λπ.) και δορυφορικού.
* Θα πρέπει να αναφερθούν όλες οι λιανικές συνδέσεις πρόσβασης στο διαδίκτυο, ανεξαρτήτως αν χρησιμοποιούνται και για την παροχή άλλων υπηρεσιών (από τον ίδιο ή άλλο πάροχο), πχ τηλεφωνικών υπηρεσιών. Ως εκ τούτου, για τους εναλλακτικούς παρόχους η ενότητα αφορά, μεταξύ άλλων, γραμμές ARYS, Shared LLU και Full LLU που χρησιμοποιούνται για την παροχή υπηρεσιών διαδικτύου.

**Β.4. Για την παροχή υπηρεσιών συνδρομητικής τηλεόρασης / video-on-demand**

* Θα πρέπει να αναφερθούν όλες οι λιανικές συνδέσεις του παρόχου για την παροχή υπηρεσιών συνδρομητικής τηλεόρασης ή/και Video On Demand μέσω ιδίας και μισθωμένης υποδομής. Όσον αφορά την φυσική υποδομή, ζητείται ο διαχωρισμός μέσω δικτύου IP και δορυφορικού δικτύου.

### Γ. Γραμμές χονδρικής ΟΤΕ για Προεπιλογή Φορέα και ΧΕΓ

* Οι ερωτήσεις αυτές αφορούν μόνο τον ΟΤΕ.
* **Ερώτηση Γ.1.1**.: Θα πρέπει να αναφερθεί από τον ΟΤΕ, ανά φορέα, ο αριθμός των ενεργοποιημένων γραμμών προεπιλογής για τις οποίες είναι ενεργοποιημένη και η Χονδρική Εκμίσθωση Γραμμής, στο τέλος της περιόδου αναφοράς.

**Ερώτηση Γ.1.2.** Θα πρέπει να αναφερθεί από τον ΟΤΕ, ανά φορέα, ο αριθμός των ενεργοποιημένων γραμμών προεπιλογής για τις οποίες δεν είναι ενεργοποιημένη η Χονδρική Εκμίσθωση Γραμμής, στο τέλος της περιόδου αναφοράς.

# Έσοδα & κίνηση υπηρεσιών σταθερής

## Περιεχόμενα

Το ερωτηματολόγιο αφορά στην συλλογή για την υπό εξέταση χρονική περίοδο:

* των λιανικών εσόδων του παρόχου από την παροχή σε σταθερή θέση υπηρεσιών (α) τηλεφωνίας και (β) πρόσβασης στο διαδίκτυο.
* της λιανικής εξερχόμενης κίνησης τηλεφωνίας που παρέχεται σε σταθερή θέση
* συγκεκριμένων πληροφοριών για τους τυχόν service providers -μεταπωλητές υπηρεσιών τηλεφωνίας σε σταθερή θέση που εξυπηρέτησε ο πάροχος. Για τον ορισμό του ‘service-provider Μεταπωλητή’ και της ‘εξυπηρέτησης κίνησης για λογαριασμό του’, βλ. ‘Ορισμοί και Διευκρινίσεις’ - σημείο 4.

Το ερωτηματολόγιο αποτελεί σύνθεση των ενοτήτων: Γ.4, Γ.5-Γ.6, Γ.7 και Γ.0 του Market Report.

## Ορισμοί και διευκρινίσεις

1. Λιανική και χονδρική αγορά.:

Η λιανική αγορά αφορά υπηρεσίες που παρέχονται σε τελικούς χρήστες (ιδιώτες και επιχειρήσεις) ενώ η αγορά χονδρικής υπηρεσίες που πωλούνται και αγοράζονται από παρόχους ηλεκτρονικών επικοινωνιών, ώστε αυτοί στη συνέχεια να παρέχουν υπηρεσίες σε τελικούς χρήστες.

1. Άμεσα και έμμεσα συνδεδεμένοι συνδρομητές

Ως άμεσα συνδεδεμένοι (directly connected) συνδρομητές ενός παρόχου θεωρούνται εκείνοι που συνδέονται στο δίκτυό του (Α) μέσω δικής του (ιδιόκτητης) υποδομής, ή (Β) μέσω μισθωμένης γραμμής άλλου παρόχου ή (Γ) μέσω γραμμής LLU.

Ως έμμεσα συνδεδεμένοι (indirectly connected) συνδρομητές ενός παρόχου θεωρούνται εκείνοι που συνδέονται στο δίκτυο του (Α) μέσω Επιλογής Φορέα ή/και (Β) μέσω Προεπιλογής Φορέα (με ή χωρίς Χονδρική Εκμίσθωση Γραμμής).

1. Συνδρομή Managed VoIP:

Ορίζεται η συνδρομή που παρέχει πρόσβαση σε υπηρεσίες φωνητικής τηλεφωνίας σε σταθερή θέση με χρήση τεχνολογίας IP για τη συλλογή των κλήσεων. Επιπλέον, τόσο η γραμμή πρόσβασης όσο και οι υπηρεσίες τηλεφωνίας παρέχονται ή /και ελέγχονται από τον ίδιο πάροχο δικτύου.

1. Service provider - μεταπωλητής υπηρεσιών τηλεφωνίας σε σταθερή θέση:

Θεωρείται ο πάροχος ο οποίος προμηθεύεται από άλλο πάροχο (εσάς) υπηρεσίες τηλεφωνίας σε σταθερή θέση (λεπτά κλήσεων) και στην συνέχεια μεταπωλεί υπηρεσίες τηλεφωνίας σε σταθερή θέση στο όνομα της εταιρείας του, τιμολογώντας ο ίδιος τους πελάτες του.

1. Εξυπηρέτηση κίνησης για λογαριασμό service provider- μεταπωλητή

Ο όρος "εξυπηρέτηση κίνησης" για λογαριασμό service provider-μεταπωλητή αναφέρεται τόσο στην παροχή κίνησης στον service-provider μεταπωλητή (είτε την συλλέξατε εσείς είτε κάποιος άλλος πάροχος) όσο και στην πλήρη εξυπηρέτηση της κίνησης του service provider- μεταπωλητή (συμπεριλαμβανομένου του τερματισμού αυτής).

## Οδηγίες συμπλήρωσης

### Γενικά

* Όλες οι ζητούμενες πληροφορίες αφορούν στη διάρκεια της υπό εξέταση χρονικής περιόδου.
* Όσον αφορά τα ζητούμενα λιανικά έσοδα και κίνηση, για τον ορισμό της ‘λιανικής αγοράς.’ βλ. ‘Ορισμοί και Διευκρινίσεις’ – σημείο 1.
* Από τις υπηρεσίες τηλεφωνίας που παρέχονται σε σταθερή θέση, εξαιρούνται οι υπηρεσίες Homezone- Officezone

### Α. Λιανικά έσοδα

* Ζητούνται τα λιανικά έσοδα του παρόχου από την παροχή σε σταθερή θέση υπηρεσιών τηλεφωνίας (ενότητα Α.1) και πρόσβασης στο διαδίκτυο (ενότητα Α.2).

Διευκρινίζεται ότι στις αντίστοιχες ενότητες του ερωτηματολογίου θα πρέπει να καταχωρηθούν όλα τα λιανικά έσοδα του παρόχου αναφορικά με τις παραπάνω υπηρεσίες, ανεξάρτητα από τον τρόπο τιμολόγησής τους. Έτσι, σε περίπτωση παρεχόμενων εμπορικών πακέτων/ προγραμμάτων (bundles) τα οποία συνδυάζουν τις παραπάνω υπηρεσίες (ή τουλάχιστον μία από τις παραπάνω υπηρεσίες με υπηρεσίες συνδρομητικής τηλεόρασης ή/και με υπηρεσίες κινητών επικοινωνιών), ο πάροχος θα πρέπει να προβεί στον διαχωρισμό των αντίστοιχων εσόδων ανά υπηρεσία και να τα καταχωρήσει στις αντίστοιχες ερωτήσεις.

Ο τρόπος διαχωρισμού των εσόδων ανά υπηρεσία επαφίεται στον κάθε πάροχο. Προς διευκόλυνση και ενημέρωση, παρακάτω παρατίθενται οι κατευθύνσεις διαχωρισμού που έχουν δοθεί από την Ευρωπαϊκή Επιτροπή.

**Κατευθύνσεις Ευρωπαϊκής Επιτροπής για τον διαχωρισμό των εσόδων από Bundles**

|  |  |
| --- | --- |
| Κατευθύνσεις Ευρωπαϊκής Επιτροπής για τον διαχωρισμό των εσόδων από Bundles  “Bundled service revenues should be broken down reflecting the relative value of the different components. Below are some principles:   If the prices of the different components are available, the breakdown should be based on them.   If the prices of the different components are not available, the relative value of the different components should be estimated based on the following points:  • If similar stand-alone products are available, these should be taken into account when assessing the relative value.  • Ιf no similar stand-alone products are available, the estimated values may be calculated by  -looking at competitors' similar stand-alone products,  -considering the usage of the different components,  -considering the average price of unit (e.g. minutes, megabytes, megabits) for the different components measured on standalone products,  -looking at available consumer research.  When allocating bundled revenues, discounts should be distributed proportionally among the different services.” | Κατευθύνσεις Ευρωπαϊκής Επιτροπής για τον διαχωρισμό των εσόδων από πακέτα υπηρεσιών που παρέχονται με ενιαία τιμή (bundles):  “Τα έσοδα από πακέτα υπηρεσιών πρέπει να διαχωρίζονται έτσι ώστε να αντανακλούν τη σχετική αξία των επιμέρους υπηρεσιών. Μερικές κατευθύνσεις διαχωρισμού είναι οι εξής:  ¬ Εάν οι τιμές των επιμέρους υπηρεσιών είναι διαθέσιμες, ο διαχωρισμός θα πρέπει να βασίζεται σε αυτές.  ¬ Εάν οι τιμές των επιμέρους υπηρεσιών δεν είναι διαθέσιμες, η σχετική αξία τους θα πρέπει να εκτιμηθεί λαμβάνοντας υπόψη τα ακόλουθα:  • Εάν είναι διαθέσιμα παρόμοια αυτόνομα προϊόντα (stand-alone products), οι τιμές τους θα πρέπει να λαμβάνονται υπόψη κατά τον υπολογισμό της σχετικής τιμής.  • Εάν όχι, οι τιμές μπορεί να εκτιμηθούν λαμβάνοντας υπόψη:  -παρόμοια αυτόνομα προϊόντα άλλων παρόχων,  - τη χρήση των επιμέρους υπηρεσιών,  -τη μέση τιμή ανά μονάδα (π.χ. λεπτά, MB, Mbp/s) για τις επιμέρους υπηρεσίες όπως υπολογίζεται σε αυτόνομα προϊόντα,  - τυχόν διαθέσιμη έρευνα καταναλωτών.  Κατά τον επιμερισμό των εσόδων από πακέτα υπηρεσιών που παρέχονται με ενιαία τιμή, οι όποιες εκπτώσεις θα πρέπει να κατανέμονται αναλογικά μεταξύ των διαφορετικών υπηρεσιών. |

**Α.1. Λιανικά έσοδα υπηρεσιών τηλεφωνίας σε σταθερή θέση**

* Τα έσοδα θα πρέπει να δοθούν σε ευρώ, εξαιρουμένου του ΦΠΑ και πριν τις τυχόν αποδόσεις σε τρίτους. Τυχόν έσοδα από την πώληση ή ενοικίαση οποιουδήποτε τύπου τηλεπικοινωνιακού εξοπλισμού θα πρέπει να εξαιρεθούν.
* Δεν θα πρέπει να συμπεριληφθούν έσοδα που αφορούν στους service providers /μεταπωλητές που ενδεχομένως εξυπηρετεί ο πάροχος (όπως αυτοί ορίζονται στο σημείο ‘Ορισμοί και Διευκρινίσεις’).
* Τα λιανικά έσοδα του παρόχου από υπηρεσίες τηλεφωνίας σε σταθερή θέση ζητούνται διαχωρισμένα: (α) στα αντίστοιχα έσοδα από τους συνδρομητές του και (β) στα αντίστοιχα λοιπά του έσοδα (ερωτήσεις 1.2-1.18).
* **Ερώτηση 1.1:** Υπολογίζεται αυτόματα το σύνολο των λιανικών εσόδων του παρόχου από υπηρεσίες τηλεφωνίας σε σταθερή θέση, αθροίζοντας (α) τα αντίστοιχα έσοδα από τους συνδρομητές του με (β) τα αντίστοιχα λοιπά του έσοδα
* **Ερωτήσεις 1.2-1.13**: **(Λιανικά έσοδα υπηρεσιών τηλεφωνίας σε σταθερή θέση από συνδρομητές).** Διευκρινίζεται ότι:
* Οι ερωτήσεις αυτές αφορούν τα λιανικά έσοδα του παρόχου από όλους τους συνδρομητές του στους οποίους παρέχει υπηρεσίες τηλεφωνίας (πρόσβασης ή/και κλήσεων) και ανεξάρτητα από το αν τους παρέχει ταυτόχρονα και άλλες υπηρεσίες. Οπότε οι ερωτήσεις αφορούν τα λιανικά έσοδα του παρόχου (α) από συνδρομητές του στους οποίους παρέχει και πρόσβαση και κλήσεις, (β) από συνδρομητές του στους οποίους παρέχει κλήσεις αλλά όχι πρόσβαση και (γ) από συνδρομητές του στους οποίους παρέχει πρόσβαση αλλά όχι κλήσεις
* Στοιχεία (έσοδα) για συνδρομές Managed VoIP θα πρέπει να συμπεριληφθούν. Για τον ορισμό των συνδρομώνManaged VoIP, βλ. Ορισμοί και Διευκρινίσεις’.
* Πουθενά στις 1.2-1.13δεν πρέπει να καταχωρηθούν κλήσεις από κάρτες προπληρωμένου χρόνου με χρήση κωδικού (δηλ. κλήσεις 807).
* **Ερώτηση 1.2:** Υπολογίζει το σύνολο των λιανικών εσόδων του παρόχου από τους συνδρομητές του για την παροχή υπηρεσιών τηλεφωνίας σε σταθερή θέση. Αυτό αναλύεται στα λιανικά έσοδα για την υπηρεσία της πρόσβασης (ερώτηση Α.1.3) και στα λιανικά έσοδα για τις υπηρεσίες των κλήσεων (ερωτήσεις Α.1.4 και Α.1.8).
* **Ερώτηση 1.3**: Διευκρινίζεται ότι:
* Το ζητούμενο στην 1.3 είναι **το άθροισμα** των λιανικών εσόδων που προέρχονται από την παροχή των ακόλουθων υπηρεσιών:

1. Αρχική σύνδεση/ εγκατάσταση/ ενεργοποίηση (περιλαμβάνει επανασύνδεση, μεταφορά τηλεφωνικής σύνδεσης, έσοδα από φορητότητα αριθμών) – εφάπαξ
2. Μηνιαία πάγια για την γραμμή πρόσβασης σε τηλεφωνικές υπηρεσίες
3. Τέλη από Πρόσθετες Διευκολύνσεις (τηλεφωνητής, εκτροπή, αναμονή, αναγνώριση κλήσης, κλπ). Εδώ θα πρέπει να συμπεριλαμβάνονται όλα τα έσοδα από πρόσθετες διευκολύνσεις ήτοι τυχόν: πάγιο ενεργοποίησης, μηνιαίο τέλος, τέλη χρήσης.

* Η 1.3 αφορά τους συνδρομητές στους οποίους ο πάροχος παρέχει πρόσβαση ανεξάρτητα από το αν τους παρέχει ταυτόχρονα και κλήσεις (ή/ και άλλες υπηρεσίες). Δηλαδή πρόκειται για τους συνδρομητές των λιανικών γραμμών πρόσβασης του παρόχου (PSTN, ISDN BRA, ISDN PRA, Managed VoIP, κλπ) που αναφέρονται στο ερωτηματολόγιο «Συνδέσεις σε σταθερή θέση», Ενότητα Β-Β.1.
* Προφανώς τα έσοδα από γραμμές ΧΕΓ και ΑΠΤΒ πλήρους πρόσβασης θα πρέπει να αναφερθούν από τους εναλλακτικούς παρόχους
* Υπενθυμίζεται, ότι στην 1.3 θα πρέπει να συμπεριληφθούν όλα τα λιανικά έσοδα για την παροχή γραμμής πρόσβασης σε τηλεφωνικές υπηρεσίες, ανεξάρτητα από τον τρόπο τιμολόγησης αυτής της υπηρεσίας. Οπότε, σε περίπτωση παρεχόμενων εμπορικών πακέτων/ προγραμμάτων (bundles) τα οποία συνδυάζουν την παροχή γραμμής πρόσβασης σε τηλεφωνικές υπηρεσίες με άλλες υπηρεσίες, o πάροχος θα πρέπει να προβεί στον διαχωρισμό των εσόδων του από τα πακέτα ανά υπηρεσία, ώστε να απομονώσει το έσοδο της γραμμής πρόσβασης και να το συμπεριλάβει στην Α.1.3
* **Ερωτήσεις 1.4-1.13**: Διευκρινίζεται ότι:
* Οι ερωτήσεις 1.4-1.13 αφορούν όλους τους συνδρομητές στους οποίους ο πάροχος παρέχει κλήσεις ανεξάρτητα από το αν τους παρέχει ταυτόχρονα και πρόσβαση (ή/και άλλες υπηρεσίες). Οπότε, οι εν λόγω ερωτήσεις αφορούν τόσο τους Άμεσα Συνδεδεμένους όσο και τους Έμμεσα Συνδεδεμένους συνδρομητές της εταιρείας. Για τους ορισμούς του άμεσα και έμμεσα συνδεδεμένου συνδρομητή βλ. ‘Ορισμοί και Διευκρινίσεις’.
* Πουθενά στις ερωτήσεις 1.4-1.13 δεν πρέπει να καταχωρηθούν κλήσεις από κάρτες προπληρωμένου χρόνου με χρήση κωδικού (δηλ. κλήσεις 807).
* Στις ερωτήσεις 1.4-1.13 θα πρέπει να καταχωρηθούν τα λιανικά έσοδα για όλες τις κλήσεις των συνδρομητών του παρόχου ανεξάρτητα από το δίκτυο τερματισμού αυτών.
* Οι ερωτήσεις 1.4-1.13 αφορούν σε όλα τα λιανικά έσοδα του παρόχου για την παροχή κλήσεων, ανεξάρτητα από τον τρόπο τιμολόγησης των κλήσεων (βασικό τιμοκατάλογο, εκπτωτικό σχήμα/ πακέτο ή οποιοδήποτε άλλο τύπο εμπορικού προϊόντος). Οπότε, σε περίπτωση παρεχόμενων εμπορικών πακέτων/ προγραμμάτων (bundles) τα οποία συνδυάζουν (α) την παροχή κλήσεων με άλλες υπηρεσίες, ή/και (β) την παροχή περισσότερων του ενός τύπου κλήσεων (π.χ. απεριόριστες αστικές-υπεραστικές και 120’ διεθνείς), ο πάροχος θα πρέπει να προβεί στο διαχωρισμό των εσόδων του από τα πακέτα ώστε να απομονώσει εν τέλει το έσοδο ανά τύπο κλήσης και να το συμπεριλάβει στις 1.5-1.7, 1.9-1.13.
* **Ερώτηση 1.4:** υπολογίζει το σύνολο των λιανικών εσόδων του παρόχου από την παροχή στους συνδρομητές του, κλήσεων σε γεωγραφικούς και κινητούς συνδρομητικούς αριθμούς, δηλ. αστικών και υπεραστικών κλήσεων, κλήσεων σε αριθμούς 69 κινητής τηλεφωνίας και διεθνών κλήσεων (1.5-1.7).
* **Ερώτηση 1.8:** υπολογίζει το σύνολο των λιανικών εσόδων του παρόχου από την παροχή στους συνδρομητές του, κλήσεων σε μη γεωγραφικούς αριθμούς, δηλ. των κλήσεων που περιγράφονται στις ερωτήσεις 1.9-1.13.
* **Ερωτήσεις 1.9-1.13:** για όλους τους τύπους κλήσεων (πχ 800, 801, 18xxx, 70, κ.λπ.) θα πρέπει να αναφερθεί μόνο το λιανικό έσοδο από τους καλούντες (δηλ. όχι από τις εταιρείες κατόχους των αριθμών).
* **Ερώτηση 1.10:** Διευκρινίζεται ότι η συγκεκριμένη ερώτηση αφορά τα λιανικά έσοδα για τις κλήσεις σε αριθμούς των σειρών 806, 812, 825, 850, 875, 901, 909 καθώς και σε σύντομους κωδικούς προστιθέμενης αξίας.
* **Ερώτηση 1.13:** Διευκρινίζεται ότι:
* Στην 1.13 δεν πρέπει να καταχωρηθούν έσοδα από πρόσθετες διευκολύνσεις, τυχόν έσοδα από κλήσεις 807.
* Στην 1.13, να καταχωρηθούν έσοδα από κλήσεις σε προσωπικούς αριθμούς (σειρά 70), έσοδα εξερχόμενων κλήσεων δορυφορικής τηλεφωνίας, πχ κλήσεων inmarsat, κ.λπ.

Σημειώνεται ότι στο παρεχόμενο προς συμπλήρωση σχόλιο, ο πάροχος θα πρέπει να διευκρινίσει τους τύπους κλήσεων, των οποίων τα έσοδα θα συμπεριλάβει στην 1.13.

* **Ερωτήσεις 1.14-1.18**: (Λοιπά λιανικά έσοδα υπηρεσιών τηλεφωνίας).Διευκρινίζεται ότι οι ερωτήσεις αφορούν το σύνολο των λιανικών εσόδων του παρόχου από την παροχή υπηρεσιών τηλεφωνίας εξαιρουμένων των αντίστοιχων εσόδων του από τους συνδρομητές του.
* **Ερώτηση 1.14:** Υπολογίζει το σύνολο των λοιπών λιανικών εσόδων του παρόχου από υπηρεσίες τηλεφωνίας σε σταθερή θέση (δηλ. όλων, εξαιρουμένων των λιανικών εσόδων που προέρχονται από τους συνδρομητές του). Εδώ περιλαμβάνονται τα λιανικά έσοδα που αναφέρονται στις γραμμές 1.15-1.18.
* **Ερώτηση 1.15**: Θα πρέπει να συμπεριληφθούν έσοδα από χρήση προπληρωμένων καρτών-τηλεκαρτών και να εξαιρεθούν έσοδα από χρήση καρτών προπληρωμένου χρόνου με χρήση κωδικού. Επίσης, θα πρέπει να δοθούν τα λιανικά έσοδα για όλες τις κλήσεις ανεξάρτητα από το δίκτυο τερματισμού.
* **Ερώτηση 1.16**: Αφορά στα έσοδα του παρόχου από την χρήση των δικών του καρτών για κλήσεις σε αριθμούς 807. Διευκρινίζεται ότι δεν θα πρέπει να συμπεριληφθούν κάρτες των service providers –μεταπωλητών του παρόχου. Επίσης, θα πρέπει να δοθούν τα λιανικά έσοδα για όλες τις κλήσεις ανεξάρτητα από το δίκτυο τερματισμού.
* **Ερώτηση 1.18:** Σημειώνεται ότι στο παρεχόμενο προς συμπλήρωση σχόλιο, ο πάροχος θα πρέπει να διευκρινίσει τους τύπους εσόδων τα οποία θα συμπεριλάβει εδώ.

**Α.2. Λιανικά έσοδα υπηρεσιών πρόσβασης στο διαδίκτυο σε σταθερή θέση**

* Τα ζητούμενα λιανικά έσοδα θα πρέπει να δοθούν σε ευρώ, εξαιρουμένου του ΦΠΑ και πριν τις τυχόν αποδόσεις σε τρίτους. Τυχόν έσοδα από την πώληση ή ενοικίαση οποιουδήποτε τύπου τηλεπικοινωνιακού εξοπλισμού θα πρέπει να εξαιρεθούν.
* Να μη συμπεριληφθούν έσοδα από υπηρεσίες Web Hosting, πωλήσεις PCs, portals, διαφήμιση κ.λπ.)
* Η ενότητα αφορά σε όλα τα λιανικά έσοδα του παρόχου για την παροχή πρόσβασης στο διαδίκτυο σε σταθερή θέση, ανεξάρτητα από τον τρόπο τιμολόγησης αυτής της υπηρεσίας. Οπότε, σε περίπτωση παρεχόμενων εμπορικών πακέτων/ προγραμμάτων (bundles) τα οποία συνδυάζουν την παροχή πρόσβασης στο διαδίκτυο με άλλες υπηρεσίες, ο πάροχος θα πρέπει να προβεί στον διαχωρισμό των εσόδων του από τα πακέτα ανά υπηρεσία, ώστε να απομονώσει το έσοδο της πρόσβασης στο διαδίκτυο και να το συμπεριλάβει στην ενότητα Α.2.

### Β. Λιανική εξερχόμενη κίνηση

* Όλη η ενότητα αφορά στη συλλογή λιανικής **πραγματικής** εξερχόμενης κίνησης, η οποία θα πρέπει να δοθεί σε λεπτά (δηλαδή πουθενά δεν ζητείται αριθμός κλήσεων).
* Δεν θα πρέπει να συμπεριληφθεί κίνηση που αφορά στους service providers μεταπωλητές που ενδεχομένως εξυπηρετεί ο πάροχος (όπως αυτοί ορίζονται στο σημείο ‘Ορισμοί και Διευκρινίσεις’).
* Η λιανική εξερχόμενη κίνηση του παρόχου ζητείται διαχωρισμένη: (α) σε κίνηση εξερχόμενη από τους συνδρομητές του, (β) σε κίνηση από Δημόσια Κοινόχρηστα τηλέφωνα και (γ) σε κίνηση από κάρτες (προπληρωμένου χρόνου με χρήση κωδικού) του ίδιου του παρόχου
* Για τις στήλες **«από Άμεσα Συνδεδεμένους συνδρομητές», «Από Έμμεσα Συνδεδεμένους συνδρομητές (επιλογή και προεπιλογή φορέα)», «Σύνολο», «Κίνηση αποκλειστικά Managed VoIP”** διευκρινίζονται τα εξής:
* Οι στήλες αφορούν σε όλη την κίνηση των συνδρομητών του παρόχου, ανεξάρτητα από τον τρόπο τιμολόγησης (βασικό τιμοκατάλογο, εκπτωτικό σχήμα/ πακέτο ή οποιοδήποτε άλλο τύπο εμπορικού προϊόντος) και ανεξάρτητα από το δίκτυο τερματισμού των κλήσεων.
* Πουθενά στις στήλες δεν πρέπει να καταχωρηθούν κλήσεις από κάρτες προπληρωμένου χρόνου με χρήση κωδικού (δηλ. κλήσεις 807).
* Η κίνηση ζητείται διαχωρισμένη (α) σε κίνηση από τους άμεσα Συνδεδεμένους συνδρομητές **(στήλη «από Άμεσα Συνδεδεμένους συνδρομητές»)**, και (β) σε κίνηση από τους έμμεσα Συνδεδεμένους συνδρομητές (στήλη **«Από Έμμεσα Συνδεδεμένους συνδρομητές (επιλογή και προεπιλογή φορέα)»)**. Για τους ορισμούς του άμεσα και έμμεσα συνδεδεμένου συνδρομητή βλ. ‘Ορισμοί και Διευκρινίσεις’.
* Στη **στήλη «από Άμεσα Συνδεδεμένους συνδρομητές»** θα πρέπει να συμπεριληφθεί η κίνηση που πραγματοποιείται μέσω συνδρομών Managed VoIP (κίνηση Managed VoIP), εφόσον υφίσταται τέτοια. Για τον ορισμό αυτών των συνδρομών, βλ. Ορισμοί και Διευκρινίσεις’.
* Η στήλη «Σύνολο» υπολογίζει το άθροισμα των προηγούμενων δύο στηλών ανά γραμμή και αφορά στο σύνολο της λιανικής εξερχόμενης κίνησης των συνδρομητών του παρόχου (οπότε συμπεριλαμβάνει την κίνηση Managed VoIP, εφόσον υφίσταται).
* Ανάλογα με τον τύπο κλήσης θα πρέπει να υπάρχει αντιστοιχία μεταξύ της κίνησης που υπολογίζεται στην στήλη «Σύνολο» και των εσόδων που ζητούνται στις ερωτήσεις 1.4-1.13
* Στην στήλη «Κίνηση αποκλειστικά Managed VoIP» θα πρέπει να δοθεί το υποσύνολο της στήλης «Σύνολο» που αφορά αποκλειστικά στη λιανική εξερχόμενη κίνηση του παρόχου από συνδρομές Managed VoIP, εφόσον υφίσταται.
* **Στήλη «Δημόσια Κοινόχρηστα Τηλέφωνα (εξαιρουμένων κλήσεων με χρήση κωδικού 807)»:** Θα πρέπει να συμπεριληφθούνκλήσεις από προπληρωμένες κάρτες-τηλεκάρτες και να εξαιρεθούν κλήσεις από κάρτες προπληρωμένου χρόνου με χρήση κωδικού (807). Επίσης, θα πρέπει να συμπεριληφθεί όλη η εξερχόμενη κίνηση ανεξάρτητα από το δίκτυο τερματισμού.

Διευκρινίζεται ότι θα πρέπει να υπάρχει αντιστοιχία μεταξύ της κίνησης που θα καταχωρηθεί στην στήλη αυτή και των εσόδων που ζητούνται στην ερώτηση 1.15.

* **Στήλη «από Δικές σας κάρτες προπληρωμένου χρόνου με χρήση κωδικού (807)»:** Από όλες τις στήλες, μόνο στην συγκεκριμένη στήλη θα πρέπει να καταχωρηθούν κλήσεις 807, και μάλιστα οι κλήσεις 807 που προέρχονται από κάρτες του ίδιου του παρόχου. Διευκρινίζεται ότι δεν θα πρέπει να συμπεριληφθούν κάρτες των service providers –μεταπωλητών του παρόχου. Επίσης, θα πρέπει να συμπεριληφθεί όλη η εξερχόμενη κίνηση από τις κάρτες του παρόχου ανεξάρτητα από το δίκτυο τερματισμού.

Διευκρινίζεται τέλος ότι θα πρέπει να υπάρχει αντιστοιχία μεταξύ της κίνησης που θα καταχωρηθεί στην στήλη αυτή και των εσόδων που ζητούνται στην ερώτηση 1.16.

* **Ερώτηση Β.1.1**: Διευκρινίζεται ότι:
* Για τις πρώτες πέντε στήλες, υπολογίζεται ανά στήλη το σύνολο της αντίστοιχης κίνησης το οποίο αναλύεται: (α) σε κίνηση από κλήσεις σε γεωγραφικούς και κινητούς συνδρομητικούς αριθμούς και (β) σε κίνηση από κλήσεις σε μη γεωγραφικούς αριθμούς.
* Για την τελευταία στήλη, ο πάροχος θα πρέπει να καταχωρήσει το σύνολο της αντίστοιχης κίνησης (δηλ. το άθροισμα της κίνησης που αφορά τους τύπους κλήσεων που περιγράφονται στις γραμμές Β.1.2-Β.1.11).
* **Ερώτηση Β.1.6:** Διευκρινίζεται ότι:
* Για τις τρεις πρώτες στήλες, υπολογίζεται ανά στήλη το σύνολο της κίνησης των επόμενων γραμμών, δηλ. των γραμμών Β.1.7-Β.1.11.
* Για τις στήλες «Κίνηση αποκλειστικά Managed VoIP» και «Δημόσια Κοινόχρηστα Τηλέφωνα (εξαιρουμένων κλήσεων με χρήση κωδικού 807)» ο πάροχος θα πρέπει να καταχωρήσει το άθροισμα της κίνησης που αφορά τους τύπους κλήσεων που περιγράφονται στις γραμμές Β.1.7-Β.1.11.
* **Ερώτηση Β.1.9.** Διευκρινίζεται ότι η ερώτηση αφορά τις κλήσεις σε αριθμούς των σειρών 806, 812, 825, 850, 875, 901, 909 καθώς και σε σύντομους κωδικούς προστιθέμενης αξίας
* **Ερώτηση Β.1.11:** Διευκρινίζεται ότι:
* Στην Β.1.11 δεν πρέπει να καταχωρηθεί κίνηση κλήσεων 807 ούτε τυχόν κίνηση εισερχόμενων κλήσεων.
* Στην Β.1.11 να καταχωρηθεί κίνηση σε προσωπικούς αριθμούς (σειρά 70), εξερχόμενη κίνηση δορυφορικής τηλεφωνίας, πχ κίνηση κλήσεων inmarsat, κ.λπ.

Σημειώνεται ότι στο παρεχόμενο προς συμπλήρωση σχόλιο, ο πάροχος θα πρέπει να διευκρινίσει τους τύπους κλήσεων, των οποίων την κίνηση θα συμπεριλάβει στην Β.1.11.

### Γ. Εξυπηρέτηση service providers- μεταπωλητών

* Σε περίπτωση που ο πάροχος εξυπηρέτησε το υπό εξέταση χρονικό διάστημα service providers -μεταπωλητές υπηρεσιών τηλεφωνίας σε σταθερή θέση, θα πρέπει στην ενότητα Γ να αναφέρει ανά service provider- μεταπωλητή και για το υπό εξέταση χρονικό διάστημα, το συνολικό ποσό με το οποίο τον τιμολόγησε και πληροφορίες για την κίνηση που του εξυπηρέτησε. Για τον ορισμό του ‘service-provider Μεταπωλητή’ και της ‘εξυπηρέτησης κίνησης για λογαριασμό του’, βλ. ‘Ορισμοί και Διευκρινίσεις’.
* Διευκρινίζεται ότι κίνηση που τόσο συλλέχθηκε όσο και τερματίστηκε πρέπει να προσμετρηθεί μόνο μία φορά
* **Στήλη «Λεπτά κλήσεων που εξυπηρετούνται μέσω αριθμών 807»:** Στην στήλη αυτή θα πρέπει να καταχωρηθεί ανά service provider- μεταπωλητή, η κίνηση που εξυπηρετήθηκε για λογαριασμό του μέσω αριθμών 807.
* **Στήλη «Λεπτά κλήσεων που εξυπηρετούνται μέσω άλλων αριθμών (εξαιρούνται κωδικοί πολυμεσικής πληροφόρησης & προσωπικοί αριθμοί)»**: Στη στήλη αυτή θα πρέπει να καταχωρηθεί ανά service provider- μεταπωλητή όλη η κίνηση που εξυπηρετήθηκε για λογαριασμό του εξαιρουμένης της κίνησης μέσω αριθμών 807 και της κίνησης μέσω κωδικών πολυμεσικής πληροφόρησης και προσωπικών αριθμών.