

**ΕΡΩΤΗΜΑΤΟΛΟΓΙΟ   
ΚΑΛΥΨΗ ΧΩΡΗΤΙΚΟΤΗΤΑ (07)**

**Οδηγίες συμπλήρωσης**

Έκδοση 1.1

Σεπτέμβριος 2015

Περιεχόμενα

[Εισαγωγή 3](#_Toc430870864)

[Υπόχρεοι προς συμπλήρωση: 3](#_Toc430870865)

[Χρονοδιάγραμμα 3](#_Toc430870866)

[Περιεχόμενα 3](#_Toc430870867)

[Ορισμοί και διευκρινίσεις 4](#_Toc430870868)

[Α. Κάλυψη δικτύου 4](#_Toc430870869)

[Β. Χωρητικότητα κυκλωμάτων και διαδικτυακή κίνηση 4](#_Toc430870870)

# Εισαγωγή

Αναφέρεται στο ερωτηματολόγιο:

**07 Κάλυψη Χωρητικότητα**

Αποσκοπεί στη συγκέντρωση στοιχείων για την κάλυψη και χωρητικότητα των δικτύων των παρόχων σταθερών και κινητών επικοινωνιών. Απαρτίζεται από μία ενότητα:

## Υπόχρεοι προς συμπλήρωση:

Όλοι οι πάροχοι οι οποίοι:

(α) έχουν ετήσιο, συνολικό κύκλο εργασιών από αδειοδοτημένες υπηρεσίες που υπερβαίνει τις €150,000

(β) δραστηριοποιούνται στην παροχή λιανικών υπηρεσιών τηλεφωνίας και διαδικτύου σε σταθερή θέση, είτε μέσω ιδιοκτήτων δικτύων είτε βασιζόμενοι σε προϊόντα χονδρικής άλλων παρόχων.

## Χρονοδιάγραμμα

Υποβάλλεται μία φορά το χρόνο (**καταληκτική προθεσμία η τελευταία εργάσιμη του μήνα**):

|  |  |
| --- | --- |
| Μάρτιος (επομένου έτους) | Υποβολή για το έτος.   * Συμπληρώνεται πλήρως το ερωτηματολόγιο με στοιχεία για το σύνολο του έτους. |

# Περιεχόμενα

Στο ερωτηματολόγιο «Κάλυψης και Χωρητικότητας», όλοι οι πάροχοι που διαθέτουν ιδιόκτητη ή μισθωμένη, δικτυακή υποδομή είτε αυτή αφορά πρόσβαση είτε κορμό είτε διασύνδεση με διεθνή δίκτυα καλούνται να παρέχουν στην ΕΕΤΤ την παρακάτω πληροφόρηση:

* Την κάλυψη (πληθυσμιακή και γεωγραφική) δικτύων κινητών επικοινωνιών 2ης, 3ης, 4ης, ή και επόμενης γενιάς.
* Την κάλυψη (μόνο πληθυσμιακή) δικτύων σταθερών επικοινωνιών.
* Τη χωρητικότητα εθνικών και διεθνών κυκλωμάτων για την μεταφορά κίνησης διαδικτύου.
* Την κίνηση του διαδικτύου εισερχόμενη προς ή εξερχόμενη από τους χρήστες του δικτύου τους.
* Τη διεθνή εισερχόμενη κίνηση διαδικτύου

# Ορισμοί και διευκρινίσεις

## Α. Κάλυψη δικτύου

1. Κάλυψη δικτύων κινητών επικοινωνιών - πληθυσμιακή κάλυψη δικτύου:

Ζητούμε το ποσοστό του πληθυσμού της χώρας, βάσει κατοικίας και της τελευταίας απογραφής, το οποίο καλύπτεται από τα δίκτυα κινητών επικοινωνιών, 2ης, 3ης και 4ης γενιάς αντίστοιχα.

1. Κάλυψη δικτύων κινητών επικοινωνιών - γεωγραφική κάλυψη δικτύου:

Ζητούμε το ποσοστό της χερσαίας επιφάνειας της χώρας, το οποίο καλύπτεται από τα αντίστοιχα δίκτυα κινητών επικοινωνιών, 2ης, 3ης και 4ης γενιάς αντίστοιχα.

1. Κάλυψη δικτύων σταθερών επικοινωνιών:

Στην ερώτηση αυτή ζητούμε το ποσοστό του πληθυσμού της χώρας καθώς και το ποσοστό του πληθυσμού ανά περιφέρεια, βάσει κατοικίας και της τελευταίας απογραφής, στο οποίο μπορείτε να παρέχετε (α) υπηρεσίες τηλεφωνίας ή (β) υπηρεσίες ευρυζωνικής πρόσβασης στο διαδίκτυο, με απευθείας σύνδεση στο δίκτυο σας.

Συνεπώς για τις υπηρεσίες τηλεφωνίας δεν θα πρέπει να λάβετε υπόψη τμήματα του πληθυσμού τα οποία μπορείτε να καλύψετε μόνο με χρήση χονδρικών υπηρεσιών εκκίνησης κλήσεων (επιλογή/ προεπιλογή φορέα, κάρτες προπληρωμένου χρόνου κλπ).

Αντίστοιχα, για τις υπηρεσίες ευρυζωνικής πρόσβασης στο διαδίκτυο, δεν θα πρέπει να λάβετε υπόψη τμήματα του πληθυσμού τα οποία μπορείτε να καλύψετε μόνο με χρήση υπηρεσιών Χονδρικής Ευρυζωνικής Πρόσβασης (bitstream).

## Β. Χωρητικότητα κυκλωμάτων και διαδικτυακή κίνηση

1. Ενεργή Χωρητικότητα διεθνών κυκλωμάτων για τη μεταφορά κίνησης διαδικτύου (σε Mbps):

Ζητούμε τη χωρητικότητα των διεθνών κυκλωμάτων που διαθέτετε για τη μεταφορά κίνησης διαδικτύου **από το εξωτερικό**. Στην απάντηση σας θα πρέπει να υπολογίσετε την ενεργή χωρητικότητα (lit/ equipped capacity) για ίδια ή μισθωμένα κυκλώματα κάθε τεχνολογίας (οπτικές ίνες, ραδιοζεύξεις, μισθωμένες γραμμές κλπ).

Η απάντηση θα πρέπει να δοθεί σε Mbps.

1. Χωρητικότητα διεθνών κυκλωμάτων για τη μεταφορά κίνησης διαδικτύου σε χρήση (σε Mbps):

Το μέγεθος της ενεργούς χωρητικότητας που χρησιμοποιήθηκε τελικά, την ίδια περίοδο

1. Χωρητικότητα εθνικών κυκλωμάτων για τη μεταφορά κίνησης διαδικτύου (σε Mbps):

Ζητούμε τη χωρητικότητα των εθνικών κυκλωμάτων που διαθέτετε για τη μεταφορά κίνησης διαδικτύου **στο εσωτερικό**. Στην απάντηση σας θα πρέπει να υπολογίσετε την ενεργή χωρητικότητα (lit/ equipped capacity) για ίδια ή μισθωμένα κυκλώματα κάθε τεχνολογίας (οπτικές ίνες, ραδιοζεύξεις, μισθωμένες γραμμές κλπ).

Θα πρέπει να συνυπολογίσετε χωρητικότητα που χρησιμεύει για τη μεταφορά κίνησης σε/ από κόμβους διασύνδεσης με το εξωτερικό.

Η απάντηση θα πρέπει να δοθεί σε Mbps.

1. Όγκος κίνησης διαδικτύου από χρήστες σταθερής ευρυζωνικής πρόσβασης (σε TB):

Ζητούμε τον όγκο ανταλλαγής δεδομένων μέσω ευρυζωνικών συνδέσεων προς το διαδίκτυο από χρήστες σταθερής ευρυζωνικής πρόσβασης. Στην απάντηση θα πρέπει να υπολογισθεί ο όγκος κίνησης από και προς τους χρήστες (upload + download). Η κίνηση θα πρέπει να μετρείται στο σημείο πρόσβασης του τελικού χρήστη. Από την απάντηση θα πρέπει να εξαιρεθεί κίνηση χονδρικής, κίνηση προς κλειστές εφαρμογές (walled-garden applications) καθώς και κίνηση που αφορά υπηρεσίες IPTV/ Cable TV.

Η απάντηση θα πρέπει να δοθεί σε TB (terabyte).

1. Όγκος κίνησης διαδικτύου μέσω κινητών δικτύων εντός της χώρας(σε TB):

Ζητούμε τον όγκο ανταλλαγής δεδομένων μέσω ευρυζωνικών συνδέσεων προς το διαδίκτυο από κινητά δίκτυα τουλάχιστον 3ης γενιάς, μόνο από χρήστες που βρίσκονται στην Ελλάδα. Στην απάντηση θα πρέπει να υπολογισθεί ο όγκος κίνησης από και προς τους χρήστες (upload + download). Η κίνηση θα πρέπει να μετρείται στο σημείο πρόσβασης του τελικού χρήστη. Από την απάντηση θα πρέπει να εξαιρεθεί κίνηση χονδρικής και κίνηση προς κλειστές εφαρμογές (walled-garden applications).

Θα πρέπει να αναφερθεί χωριστά η κίνηση για δίκτυα 3G και 4G. Δεν πρέπει να συμπεριληφθεί κίνηση μέσω δικτύων χαμηλότερης ταχύτητας (2G, 2.5G).

Η απάντηση θα πρέπει να δοθεί σε ΤB (terabyte).

1. Όγκος κίνησης διαδικτύου μέσω κινητών δικτύων, από συνδρομητές σας στο εξωτερικό (roaming out) (σε TB):

Ζητούμε τον όγκο ανταλλαγής δεδομένων μέσω ευρυζωνικών συνδέσεων προς το διαδίκτυο από κινητά δίκτυα τουλάχιστον 3ης γενιάς, από χρήστες που βρίσκονται στο εξωτερικό (roaming out). Στην απάντηση θα πρέπει να υπολογισθεί ο όγκος κίνησης από και προς τους χρήστες (upload + download). Η κίνηση θα πρέπει να μετρείται στο σημείο πρόσβασης του τελικού χρήστη. Από την απάντηση θα πρέπει να εξαιρεθεί κίνηση χονδρικής και κίνηση προς κλειστές εφαρμογές (walled-garden applications).

Θα πρέπει να αναφερθεί χωριστά η κίνηση για δίκτυα 3G και 4G. Δεν πρέπει να συμπεριληφθεί κίνηση μέσω δικτύων χαμηλότερης ταχύτητας (2G, 2.5G).

Η απάντηση θα πρέπει να δοθεί σε TB (Terabyte).

1. Όγκος εισερχόμενης κίνηση διαδικτύου από το εξωτερικό (σε TB):

Ζητούμε τον όγκο κίνησης δεδομένων διαδικτύου από το εξωτερικό.

Οι εταιρείες κινητής θα πρέπει να συμπεριλάβουν και την κίνηση δεδομένων roaming in.

Η απάντηση θα πρέπει να δοθεί σε TB (terabyte).